Žaba
Žaba je naziv za kičmenjake koji pripadaju redu bezrepih vodozemaca (latinski: Anura). Bezrepi vodozemci su vrstama najbrojnija grupa vodozemaca. Njihovo kretanje je specijalizovano, u vodi je karakteristično plivanje (odnosno ronjenje) a na kopnu kretanje u skokovima. Kod odraslih jedinki je izražena redukcija repnog regiona i izduživanje zadnjih ekstremiteta. Nastanjuju različita staništa, od vodenih, pa do krošnji drveća. Najveći broj žaba polaže hiljade jaja u vodi, gdje larve zvane punoglavci završe larveni period i metamorfozu. Hrane se mušicama, komarcima itd. Također postoje otrovne žabe koje su "obojene" živim bojama. Otrov može usmrtiti manjeg grabežljivca ako je pojede, a neke žabe sadrže toliko otrova da čak mogu usmrtiti čovjeka.